0%-verhoging: Kry net die geld, sê ZumaStudentebetogings (Oktober 2015) (Foto: verskeie bronne, sosiale media) Pres. Jacob Zuma het die minister van finansies en die minister van hoër onderwys opdrag gegee dat daar volgende jaar geen verhoging mag wees in klasgelde vir studente in 2017 nie. Die City Press het berig Zuma het finansiesminister Pravin Gordhan en hoëronderwysminister Blade Nzimande aangesê om “die geld te vind” om die 0%-verhoging te akkommodeer. Zuma se opdrag kom ondanks ŉ waarskuwing deur die tesourie dat die fiskus nie die las kan dra nie en Nzimande wat daarop aandring dat universiteite minstens ŉ 6%-verhoging in 2017 moet instel indien hulle “ineenstorting” wil verhoed. Lees die volledige berig in die City Press